ಕ್ಯಾಲಿಫೋರ್ನಿಯಾ ಸೆನೆಟ್ ಸ್ಥಾನಕ್ಕೆ ಭಾರತ ಮೂಲದ ರೋ ಖನ್ನಾ ಸಂಭಾವ್ಯ ಅಭ್ಯರ್ಥಿ ಸಾಧ್ಯತೆ ವಾಷಿಂಗ್ಟನ್: ಸಿಲಿಕಾನ್ ವ್ಯಾಲಿ ಜಿಲ್ಲೆಯಲ್ಲಿ ಮೂರು ಬಾರಿ ನಿರಂತರವಾಗಿ ಚುನಾಯಿತರಾಗಿರುವ ಭಾರತ ಸಂಜಾತ ಅಮೆರಿಕ ಪ್ರಜೆ ಕಾಂಗ್ರೆಸ್ಸಿಗ ರೋ ಖನ್ನಾ ಕ್ಯಾಲಿಫೋರ್ನಿಯಾ ರಾಜ್ಯದ ಸೆನೆಟ್ ಸ್ಥಾನಕ್ಕೆ ಸಂಭಾವ್ಯ ಅಭ್ಯರ್ಥಿಯಾಗಿ ಪರಿಗಣಿಸಲ್ಪಡುವ ಸಾಧ್ಯತೆಯಿದೆ. ಅಮೆರಿಕದ ಉಪಾಧ್ಯಕ್ಷೆಯಾಗಿ ಚುನಾಯಿತರಾಗಿರುವ ಕಮಲಾ ಹ್ಯಾರಿಸ್ ಅವರಿಂದ ಕ್ಯಾಲಿಫೋರ್ನಿಯಾ ರಾಜ್ಯದ ಸೆನೆಟ್ ಸ್ಥಾನ ತೆರವಾಗಿದೆ. ಭಾರತೀಯ ಅಮೆರಿಕನ್ ಕಮಲಾ ಅವರು 2016ರಲ್ಲಿ ಕ್ಯಾಲಿಫೋರ್ನಿಯಾದಿಂದ ಅಮೆರಿಕದ ಸೆನಟರ್ ಆಗಿ ಆಯ್ಕೆಯಾಗಿದ್ದರು. ಜನವರಿಯಲ್ಲಿ ಕಮಲಾ ಅವರ ಅಧಿಕಾರಾವಧಿ ಪೂರ್ಣವಾಗಲಿದೆ. ಇದೇ ಅವಧಿಯಲ್ಲಿ ಅವರು ಉಪಾಧ್ಯಕ್ಷೆಯಾಗಿ ಪ್ರಮಾಣವಚನ ಸ್ವೀಕರಿಸಲಿದ್ದಾರೆ. ನಂತರವೇ ಚುನಾವಣೆಯ ಪ್ರಕ್ರಿಯೆ ನಡೆಯಲಿದೆ. ಕ್ಯಾಲಿಫೋರ್ನಿಯಾದ ಕಾನೂನಿನ ಪ್ರಕಾರ ಗವರ್ನರ್ ಗೆವಿನ್ ನ್ಯೂಸಮ್ ಅವರು ತೆರವಾದ ಸ್ಥಾನಗಳಿಗೆ ಉಳಿದಿರುವ 2 ವರ್ಷಗಳ ಅವಧಿಗೆ ಪ್ರತಿನಿಧಿಗಳನ್ನು ಭರ್ತಿ ಮಾಡಬೇಕಾಗಿದೆ. 44ರ ಹರೆಯದ ಖನ್ನಾ ಸೇರಿದಂತೆ ಹಲವು ಹೆಸರುಗಳನ್ನು ನ್ಯೂಸೋಮ್ ಪರಿಗಣಿಸುವ ಸಾಧ್ಯತೆ ಇದೆ ಮಾಧ್ಯಮಗಳು ವರದಿ ಮಾಡುತ್ತಿವೆ.